**POUK NA DALJAVO - 1. RAZRED**

**Učiteljica Smiljana Krapež**

**Torek, 7. 4. 2020**

**SLJ/ DAN ZDRAVJA/PESEM: MIŠKA IN ZOB**

**7. april je svetovni dan zdravja. V času, ko po vsem svetu razsaja korona virus, se vsi vse bolj zavedamo da je zdravje najpomembnejša stvar v življenju!**

**Leto 2020 je mednarodno leto medicinskih sester, zdravstvenih tehnikov in babic. Vsi podpiramo njihovo delo; v tem času pa smo jim še posebej hvaležni za njihovo požrtvovalno delo, ko skrbijo za hudo obolele s korona virusom.**

**Vsi mi, ki smo v izolaciji in se držimo ukrepov upamo, da ne bomo zboleli.**

**Seveda moramo za zdravje poskrbeti tudi sami tako, da jemo zdravo hrano (med drugim mleko, veliko sadja in zelenjave), se veliko gibamo na svežem zraku, se umivamo – pogosteje roke in seveda je potrebno poskrbeti tudi za umivanje zobkov. Le zdravi zobje lahko grizejo hrano in so nam v okras.**

**Mlečni zob izpade in na njegovem mestu zraste stalni zob.**

**V času od kar se nismo videli v šoli je vaši sošolki izpadel sprednji zob. Poslala mi je tudi fotografijo, kako izgleda brez zoba. Tudi brez zoba je prav simpatična. Najbrž pa ji je v tem času stalni zob že malo zrastel.**

**Tudi v šoli je kdaj komu izpadel mlečni zob. Takrat sem rekla, da ga zavijte in odnesite domov pod blazino za zobno miško.**

**Zobna miška pa se je za mlečni zob zahvalila z darilcem.**

**Je še komu izmed vas odkar se nismo videli izpadel mlečni zob?**

**Simpatično pesmico o tem kako je deček ostal brez zoba je napisala Tatjana Pregl, ki jo že poznamo po pesmici Uspavanka.**

**PESEM : MIŠKA IN ZOBKI/ BERILO, STRAN 69**

**Starši naj ti pesmico počasi preberejo. Zbrano prisluhni.**

**Kdo sprašuje miško?**

**Oglej si ilustracijo miške. Kaj opaziš? Kaj misliš mogoče je katero darilo namenjeno tebi, ko ti bo miška vzela zobek?**

**Kaj bi ti vprašal-a miško? Pesnica pravi, da je v ustih prepih. Res je nekaj časa prepih, toda kmalu začne rasti še lepši in močnejši zob.**

**Starši naj ti večkrat preberejo pesem. Poskusi s prstom pod besedami slediti prebranemu. Poskusi jo sam prebrati. Pesmico se do konca tedna nauči na pamet.**

**MAT/ RAČUNAMO DO 10**

Da boš svoje znanje računanja do 10 še utrdil, reši še ostale interaktivne vaje na tej spletni strani:

<https://interaktivne-vaje.si/02_osnova/predmeti_meni/matematika_meni_1_5.html>

**SLJ/ ČRKA C**

**Upam, da si osvojil-a pravilni zapis črke C.**

**Reši naloge v DZ/OPIS na strani 38 in 39**

**Preberi in poveži povedi s sličico.**

**Beri *pero* in *zvezdico*, komur gre branje že dobro naj prebere še 1tono in napiše poved o sovi in gradu.**

**PREBERI VSAK DAN VSAJ OSEM BESED IZ DZ/OPIS.**

**V mali črtan zvezek vadi še dve vrstici zapisa črke C in prepiši *zvezdico* ali 8 besed iz naloge *pero*.**

**ŠPO/ GIMNASTIČNE VAJE / ŠPORTNE IZBIRE**

**Dobro si oglej te simpatične gimnastične vaje na posnetku. Med dvema ponujenima vajama si vsakokrat izberi eno. Če boš tako telovadil, kot je zahtevano bodo zelo aktivne vse tvoje mišice in boš dobro *namazal* sklepe.**

**Naučene vaje lahko izvajaš tudi zunaj na svežem zraku.**

**Koristno in zdravo razgibavanje bo tudi, če boš v tem času staršem pomagal-a pri delu na vrtu ali polju.**

[https://youtu.be/4FcAMjALF3Q](https://youtu.be/4FcAMjALF3Q?fbclid=IwAR2RgaLbxP6FTN5uPl7awxek5TGz4-5ocP-KVpkFzF3KWQIRoXTH7bb-a4s)